זלמן בן-יעקב

זלמן בן-יעקב (ינקלביץ' או יענקלביץ'; 1897 – 2 במרץ 1959) היה חבר הכנסת מטעם אגודת ישראל בכנסת השנייה והכנסת השלישית.

ביוגרפיה 
נולד בשנת 1897 בעיירה שייראדז, במחוז לודז' שבפולין. היה ממייסדי "אגודת ישראל" בפולין, עלה לארץ ישראל בעלייה החמישית בשנת 1935. התגורר בשכונת זיכרון מאיר בבני ברק.

בן יעקב עסק בחינוך. הוא ניהל את מוסדות "סיני" בתל אביב ו"תורת אמת" בחיפה ומאוחר יותר מונה למפקח ראשי של החינוך העצמאי.

היה ממייסדי פועלי אגודת ישראל, נכנס לכנסת השנייה לאחר פטירתו של חבר הכנסת אברהם דויטש וכיהן מטעם הסיעה המאוחדת (סיעת חזית דתית תורתית, אגודת ישראל – פועלי אגודת ישראל) כחבר הכנסת מ-24 ביוני 1953 ועד פטירתו ב-2 במרץ 1959.

לאחר פטירתו החליפו בכנסת חבר הכנסת שלמה יעקב גרוס.

חתנו הוא ראש עיריית בני ברק לשעבר, משה אירנשטיין. לאחר פטירתו קראה עיריית בני ברק רחוב על שמו בסמוך לשיכון ויז'ניץ בעיר.

קישורים חיצוניים 

 
 

אנשי העלייה החמישית
חברי כנסת מטעם אגודת ישראל
חברי כנסת מטעם חזית דתית תורתית
בני ברק: אישים
חברי הכנסת השנייה
חברי הכנסת השלישית
מנהלי בתי ספר ישראלים
חינוך חרדי
אישים הקבורים בבית הקברות שומרי שבת
ישראלים שנולדו ב-1897
ישראלים שנפטרו ב-1959